CELEX: 32014R0261
Language: fi
Date: 2014-03-14 00:00:00
Title: Neuvoston täytäntöönpanoasetus (EU) N:o 261/2014, annettu 14 päivänä maaliskuuta 2014 , Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun asetuksen (EU) N:o 753/2011 11 artiklan 4 kohdan täytäntöönpanosta

15.3.2014   
            
            
               FI
            
            
               Euroopan unionin virallinen lehti
            
            
               L 76/6
            
         
      NEUVOSTON TÄYTÄNTÖÖNPANOASETUS (EU) N:o 261/2014,
   annettu 14 päivänä maaliskuuta 2014,
   Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun asetuksen (EU) N:o 753/2011 11 artiklan 4 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä 1 päivänä elokuuta 2011 annetun neuvoston asetuksen (EU) N:o 753/2011 (1) ja erityisesti sen 11 artiklan 4 kohdan,
   sekä katsoo seuraavaa:
   
               (1)
            
            
               Neuvosto hyväksyi 1 päivänä elokuuta 2011 asetuksen (EU) N:o 753/2011.
            
         
               (2)
            
            
               Yhdistyneiden kansakuntien (YK) turvallisuusneuvoston päätöslauselman 1988 (2011) 30 kohdan nojalla perustettu YK:n turvallisuusneuvoston komitea on 31 päivänä toukokuuta, 27 päivänä kesäkuuta, 24 päivänä syyskuuta ja 18 päivänä lokakuuta 2013 muuttanut luetteloa henkilöistä, ryhmistä, yrityksistä ja yhteisöistä, joihin kohdistetaan rajoittavia toimenpiteitä.
            
         
               (3)
            
            
               Asetuksen (EU) N:o 753/2011 liite I olisi näin ollen muutettava vastaavasti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 753/2011 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä maaliskuuta 2014.
      
         
            Neuvoston puolesta
         
         
            Puheenjohtaja
         
         M. CHRISOCHOIDIS
         
      
   
   
      (1)  EUVL L 199, 2.8.2011, s. 1.
   
      LIITE
      I.   Korvataan asetuksen (EU) N:o 753/2011 liitteessä I olevat henkilöitä koskevat merkinnät jäljempänä olevilla merkinnöillä.
      
      A.   Talebania lähellä olevat henkilöt
      
      
                  1.
               
               
                  Fazl Rabi (alias a) Fazl Rabbi, b) Fazal Rabi, c) Faisal Rabbi)
                  
                     Luetteloon merkitsemisen perustelut: Vanhempi virkailija Konarin maakunnassa Taleban-hallinnon aikana. Syntymäaika: a) 1972, b) 1975. Syntymäpaikka: a) Kohe Safin piiri, Parwanin maakunta, Afganistan; b) Kapisan maakunta, Afganistan; c) Nangarharin maakunta, Afganistan; d) Kabulin maakunta, Afganistan. Kansalaisuus: afganistanilainen. Muita tietoja: a) Edustaa Afganistanin ja Pakistanin raja-alueella toimivaa Haqqani-verkostoa ja toimittaa sille rahallista ja logistista tukea. b) Talebanin rahoitusneuvoston jäsen. c) Matkustanut ulkomailla keräämässä varoja Sirajuddin Jallaloudine Haqqanin, Jalaluddin Haqqanin, Haqqani-verkoston ja Talebanin puolesta. d) Uskotaan oleskelevan Afganistanin ja Pakistanin raja-alueella. YK nimennyt:6.1.2012.
               
            
                  2.
               
               
                  
                     Nasiruddin Haqqani (alias
                     a) Dr. Alim Ghair, b) Naseer Haqqani, c) Dr. Naseer Haqqani, d) Nassir Haqqani, e) Nashir Haqqani, f) Naseruddin)
                  
                     Osoite: Pakistan. Syntymäaika: Noin 1970–1973. Syntymäpaikka: Nekan piiri, Paktikan maakunta, Afganistan. Kansalaisuus: afganistanilainen. Muita tietoja: a) Johtaa Haqqani-verkostoa, joka toimii Pakistanin liittovaltion heimoalueilla sijaitsevasta Pohjois-Waziristanista käsin. b) Jalaluddin Haqqanin poika. c) Matkusti Saudi-Arabiaan ja Yhdistyneisiin arabiemiirikuntiin keräämään varoja Talebanille. YK nimennyt:20.7.2010.
                  
                     Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                  
                  Haqqani-verkosto on Talebanin kanssa liittoutunut ryhmittymä, joka toimii Pakistanin liittovaltion heimoalueilla sijaitsevasta Pohjois-Waziristanista käsin. Se on ollut kapinallisten toiminnan eturintamassa Afganistanissa ja on vastuussa monista merkittävistä iskuista. Haqqani-verkoston johdon muodostavat Jalaluddin Haqqanin kolme vanhinta poikaa, joista yksi on Nasiruddin Haqqani.
                  Nasiruddin Haqqani toimii Haqqani-verkoston lähettiläänä ja käyttää paljon aikaa rahankeruuseen. Vuonna 2004 Haqqani matkusti erään Talebanin kanssa liittoutuneen henkilön kanssa Saudi-Arabiaan keräämään varoja Talebanille. Hän toimitti vuonna 2004 myös varoja Afganistanissa oleville taistelijoille Afganistanin presidentinvaalien häiritsemiseksi. 2005 vuoteen 2008 Nasiruddin Haqqani keräsi varoja Haqqani-verkostolle rahankeruumatkoillaan, muun muassa matkustamalla säännöllisesti Yhdistyneisiin arabiemiirikuntiin vuonna 2007 ja rahankeruumatkalla erääseen toiseen Persianlahden maahan vuonna 2008. Vuoden 2007 puolivälistä lähtien Haqqanilla kerrotaan olleen kolme rahoituksen päälähdettä: Persianlahden maista tulevat lahjoitukset, laiton huumekauppa ja Al-Qaidalta saadut maksut. Vuoden 2009 loppupuolella Nasiruddin Haqqani sai useita satoja tuhansia dollareita Al-Qaidan kanssa liittoutuneilta henkilöiltä Arabian niemimaalla Haqqani-verkoston toimintaa varten.
               
            
                  3.
               
               
                  
                     Mohammad Aman Akhund (alias
                     a) Mohammed Aman, b) Mullah Mohammed Oman, c) Mullah Mohammad Aman Ustad Noorzai, d) Mullah Mad Aman Ustad Noorzai, e) Sanaullah)
                  
                     Syntymäaika: 1970. Syntymäpaikka: Bande Tumurin kylä, Maiwandin piiri, Kandaharin maakunta, Afganistan. Muita tietoja: a) Vanhempi Talebanin jäsen vuonna 2011, vastuualueena rahoitusasiat, muun muassa varojen kerääminen johdon puolesta. b) Toimittanut logistista tukea Taleban-operaatioihin ja ohjannut laittomasta huumekaupasta saatuja tuloja asehankintoihin. c) Toiminut Talebanin johtajan mullah Mohammed Omarin sihteerinä ja hänen välittäjänään Talebanin korkean tason kokouksissa. d) Yhteyksiä myös Gul Agha Ishakzaihin. e) Mullah Mohammed Omarin sisäpiirin jäsen Taleban-hallinnon aikana. YK nimennyt:6.1.2012.
               
            
                  4.
               
               
                  
                     Sangeen Zadran Sher Mohammad (alias
                     a) Sangin b) Sangin Zadran c) Sangeen Khan Zadran d) Sangeen e) Fateh f) Noori)
                  
                     Arvonimi: a) Maulavi (vaihtoehtoinen kirjoitustapa: Maulvi); b) Mullah. Syntymäaika: a) Noin 1976, b) noin 1979. Syntymäpaikka: Tang Stor Khel, Zirukin piiri, Paktikan maakunta, Afganistan. Kansalaisuus: afganistanilainen. Muita tietoja: a) Paktikan maakunnan Taleban-varjokuvernööri vuoden 2012 lopusta lähtien. b) Haqqani-verkoston vanhempi komentaja. c) Sirajuddin Lallaloudine Haqqanin vanhempi luutnantti. d) Kuuluu kharoti-heimoon. e) Ilmoitettu kuolleen syyskuussa 2013. YK nimennyt: 16.8.2011.
                  
                     Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                  
                  Sangeen Zadran on kumousjohtaja Paktikan maakunnassa Afganistanissa ja Haqqani-verkoston komentaja. Haqqani-verkosto, joka on Talebanin kanssa liittoutunut ryhmittymä ja toimii Afganistanin ja Pakistanin raja-alueella, on ollut kumouksellisen toiminnan eturintamassa Afganistanissa ja on vastuussa monista tuhoisista hyökkäyksistä. Zadran on Haqqani-verkoston johtajan Sirajuddin Haqqanin vanhempi luutnantti.
                  Sangeen Zadran auttaa johtamaan taistelijoita Kaakkois-Afganistanissa tehdyissä iskuissa, ja hänen uskotaan suunnitelleen ja koordinoineen ulkomaisten taistelijoiden liikkeitä Afganistanissa. Sangeen Zadran on myös ollut osallisena useissa kotitekoisilla räjähteillä suoritetuissa iskuissa.
                  Tämän lisäksi Sangeen Zadran on ollut osallisena myös ulkomaalaisten kaappaamiseen Afganistanin ja Pakistanin raja-alueella.
               
            B.   Talebania lähellä olevat yhteisöt ja muut ryhmät sekä yritykset
      
      
                  1.
               
               
                  
                     Rahat Ltd (alias
                     a) Rahat Trading Company, b) Haji Muhammad Qasim Sarafi, c) New Chagai Trading, d) Musa Kalim Hawala)
                  
                     Osoite: a)Haarakonttori 1: Room number 33, 5th Floor, Sarafi Market, Kandaharin kaupunki, Kandaharin maakunta, Afganistan, b)Haarakonttori 2: Liike numero 4, Azizi Bank, Haji Muhammad Isa Market, Wesh, Spin Boldak, Kandaharin maakunta, Afganistan, c)Haarakonttori 3: Safaar Bazaar, Garmserin piiri, Helmandin maakunta, Afganistan, d)Haarakonttori 4: Lashkar Gah, Helmandin maakunta, Afganistan, e)Haarakonttori 5: Gereshkin piiri, Helmandin maakunta, Afganistan, f)Haarakonttori 6: Zaranjin piiri, Nimrozin maakunta, Afganistan, g) Haarakonttori 7: i) Dr. Barno Road, Quetta, Pakistan, ii) Haji Mohammed Plaza, Tol Aram Road, near Jamaluddin Afghani Road, Quetta, Pakistan, iii) Kandahari Bazaar, Quetta, Pakistan, h)Haarakonttori 8: Chaman, Baluchistanin maakunta, Pakistan, i)Haarakonttori 9: Chaghi Bazaar, Chaghi, Baluchistanin maakunta, Pakistan, j)Haarakonttori 10: Zahedan, Zabolin maakunta, Iran. Muita tietoja: a) Talebanin johto käytti Rahat Ltd. -yritystä ulkopuolisilta rahoittajilta ja laittomasta huumausainekaupasta saatujen varojen siirtämiseen Talebanin toiminnan rahoittamiseksi vuosina 2011 ja 2012. b) Omistaja Mohammed Qasim Mir Wali Khudai Rahim. c) Yhteyksiä myös Mohammad Naim Barich Khudaidadilla. YK nimennyt: 21.11.2012.
               
            II.   Poistetaan asetuksen (EU) N:o 753/2011 liitteessä I oleva seuraavaa henkilöä koskeva merkintä.
      
      A.   Talebania lähellä olevat henkilöt
      
      
                  1.
               
               
                  
                     Badruddin Haqqani (alias Atiqullah).